Hy wat Ghost is, moes vanoggend die vyf skoolmeisies aan Bapu oorhandig het. Daarna sou dié hulle na Mosambiek smokkel.
“Ja, wat verwag jy van iemand wat al meer as 20 jaar hier in Suid-Afrika bly?” kap Bapu terug en ’n ligte glimlag speel om sy breë mondhoeke.
“Dit is ’n ou wat homself die taak opgelê het om jag te maak op misdadigers wat in die hof loskom. Hy het om een of ander rede glo ’n grudge teen die misdaadwêreld.
“Hy maak almal dood op wie se spoor hy is. En as hy jou spoor gevat het, kan jy jou maar klaarmaak, dit is nag vir jou.”
“Daar word gesê hy het altyd ’n donker, lang jas aan en ’n stetson-hoed wat so laag oor sy oë getrek is. Niemand het al sy gesig gesien nie.
“Ek self het die Laksman-praatjies altyd afgemaak as ’n mite, totdat ek hom gisteraand daar by my huis gesien het.”
“Oukei, hy’t nou jou huis uitgebrand. Hy besef natuurlik nou tot sy spyt hy het die enigste skakel met jou vernietig en dit gaan nou ’n gesukkel wees om jou op te spoor,” gaan Bapu voort.
“Die koerante gaan jou nou lastig val. Jy spin natuurlik dieselle storie aan hulle wat jy aan die polisie gespin het.